Vita:Közönséges kutyabenge

message: A The Plant List  szerint, úgy a Frangula alnus Mill., mint a Rhamnus frangula L. a Frangula dodonei Ard. szinonimái, tehát a közönséges kutyabengének a Frangula dodonei kéne legyen a tudományos neve. De a többi wiki és a Wikifajok + Commons is Frangula alnus néven ismerik el. Most vajon melyiknek van igaza? Melyik a fő tudományos neve, ennek a növénynek? DenesFeri vita 2012. október 11., 10:51 (CEST)
A MNL 2000-ben kiadott kötete szerint Frangula alnus. Magyar szövegekben rákeresve egyértelműnek tűnik, hogy a hazai tudományos közélet is ezt a nevet fogadja el. Annyira egyértelműen, hogy a dodonei még csak zárójelezve sem szerepel (nemcsak internetes forrásokat néztem meg, hanem az ANP monográfiáját is a Mohos-lápokról stb.).
Vessetek a mókusok elé, de számomra ez a kérdés nem alapvetően fontos: amit fontosnak tartok, hogy az olvasó az összes lehetséges alakra alnus, dodonei stb.) keresve ehhez a laphoz jusson — aminek amúgy is a magyar név a címe. Ezek után, ha gondolja, megnézi itt a vitalapot, ha olyanja van, elmegy a PlantList-re, és kialakítja saját álláspontját. Vagy nem: az ő dolga.
P/c vita 2012. október 11., 19:20 (CEST)
replies: text: Szétnéztem itt-ott-amott a neten. Találtam egy tudományos "állásfoglalást" ezzel kapcsolatosan, amely egy 2009-ben megjelent cikk, s a Frangula dodonei Ard. státusáról szól. A cikknek csak az absztraktja érhető el ingyenesen , de ebből is kiviláglik a szerzők álláspontja, hogy a Pietro Arduino által Millernél korábban leírt (s emiatt joggal elsőbbségre "pályázó") "Frangula dodonei" nem tekinthető binomiális névnek, csak annak tűnik, s nem nomenklaturális státusú név. Aztán érdemes megnézni a francia wikipédia szócikkét [], ahol fő tudományos névként szintén a Frangula dodonei Ard. szerepel, bár nem találtam hivatkozást, hogy mire alapozva tekintik hivatalosnak. Ebből a cikkből feltételezem, hogy Rembert Dodoens francia botanikussal kapcsolatos a "dodonei" név, de a fent említett 2009-es "állásfoglaló" cikk szerint ez nem tudományos névként szerepel Pietro Arduino művében, hanem nem-tudom-hogy-milyen-jelentésben. Az ITIS honlapján nincs megemlítve a Frangula dodonei Ard. , s itt a Rhamnus frangula L. az elfogadott név, nem a Frangula alnus Mill.. Az ipni.org honlapján a Frangula dodonei Ard. invalid, azaz érvénytelen név . Mivel nem ismerem a "dodonei" sztori történetét és 2012-es állapotát, ezért ennél többet nem tudok mondani, de még azt is el tudom képzelni, hogy egyesek elfogadják érvénytelen névnek, mások pedig nem. Én amondó vagyok, hogy a Frangula alnus Mill. legyen a fő latin név, a Rhamnus frangula L. szinonima, a Frangula dodonei Ard. név pedig a fenti cikk értelmében "félreértés" következtében került a tudományos életbe, azaz invalid. Mindemellett P/c szerkesztő véleményét osztom, hogy a lényeg, hogy az olvasó érkezzen el a különféle utakon az adott fajhoz, de persze nem árt tisztában lenni, mi az állásfoglalás a neveket illetően. Sphenodon vita 2012. október 11., 21:39 (CEST)

text: Helyesbítek: Rembert Dodoens nem francia, hanem flamand orvos és botanikus. Sphenodon vita 2012. október 11., 21:48 (CEST)
Na jó, köszönöm a válaszokat! Ezt azért akartam tudni, mert javítom a növényes szócikkeimet, és azt akarom, hogy minnél korszerűbbek, helyesebbek legyenek. DenesFeri vita 2012. október 12., 10:14 (CEST)

text: A "Magyarországi edényes flóra határozója" is F. alnusként nevezi meg a fajt, az elsődleges tudományos név szerintem is az alnus. --Hirvenkürpa  Mögbeszélés 2012. október 12., 13:26 (CEST)
thread_title:  Rendszertani eltérés